钦定古今图书集成/明伦汇编/氏族典/第306卷 > 《廖用贤尚友录》 > 康思立
## 钦定古今图书集成/明伦汇编/氏族典/第306卷 > 《廖用贤尚友录》 > 康思立

按《五代史康思立传》：“思立本山阴诸部人也。少为骑
将，从庄宗破梁夹城，战柏乡，累以功迁突骑指挥使。
明宗即位，历应、岚二州刺史、宿州团练使、昭武军节
度使，徙镇保义，皆有善政。废帝即位，徙安远，又徙安
国。以年老罢为右神武统军。石敬瑭反太原，废帝以
思立为北面行营马军都指挥使。废帝幸怀州，遣思”
立将从驾骑兵出团柏谷救张敬达。未至而敬达死，
杨光远降晋，思立以疾卒于道。